ລາວເລີ້ມນໍາເອົາ ລົດເບນຊ໌ ອອກຂາຍ ແກ່ເອກກະຊົນ
ລັດຖະບານລາວ ເລີ່ມນໍາເອົາລົດ Benz ຈໍານວນ 105 ຄັນ ທີ່ໃຊ້ຮັບຮອງບັນດາຜູ້ນໍາ ທີ່ເຂົ້າຮ່ວມກອງປະຊຸມ ASEM ຄັ້ງທີ່ 9 ນັ້ນ ອອກຈໍາໜ່າຍ ໃຫ້ກັບພາກເອກກະຊົນ.
ທ່ານຈັນຖະໜອມ ພິດທະສອນ ຫົວໜ້າກົມຊັບສິນຂອງລັດ ສັງກັດກະຊວງການເງິນ ໄດ້ລົງນາມໃນແຈ້ງການຂອງທາງ ການລາວ ກ່ຽວກັບການປະກາດຂາຍລົດຍົນ ຈໍານວນ 167 ຄັນ ທີ່ນໍາໃຊ້ໃນກອງປະຊຸມສຸດຍອດຜູ້ນໍາລະຫວ່າງເອເຊຍ ກັບຢູໂຣບ ຫຼື ASEM ຄັ້ງທີ 9 ຢ່າງເປັນທາງການເມື່ອສັບປະ ດາທີ່ຜ່ານມານີ້ ລົດຍົນທີ່ທາງການລາວໄດ້ນໍາອອກຂາຍໃຫ້ກັບພາກເອກກະ ຊົນໃນຄັ້ງນີ້ ກໍປະກອບ ດ້ວຍລົດຍົນ Mercedes Benz ລຸ້ນ C-Class 350 ຈໍານວນ 40 ຄັນ ກັບລຸ້ນ E-Class 350 ຈໍານວນ 65 ຄັນ ທີ່ທາງການລາວສັ່ງຊື້ມາຮັບຮອງບັນດາຜູ້ ນໍາທີ່ເຂົ້າຮ່ວມໃນກອງປະຊຸມ ASEM ຄັ້ງທີ 9 ທີ່ລັດຖະບານ ລາວເປັນເຈົ້າ ພາບເມື່ອເດືອນພະ ຈິກ ປີຜ່ານມາ ເປັນການສະເພາະ ສ່ວນອີກ 62 ຄັນ ທີ່ເຫຼືອນັ້ນ ກໍເປັນລົດຍົນ Toyota ລຸ້ນ Camry 2 5 ລິດ ທີ່ສັ່ງຊື້ມາຮັບໃຊ້ກອງປະຊຸມ ASEM ຄັ້ງທີ 9 ເຊັ່ນດຽວກັນ ພ້ອມກັນນີ້ ໃນແຈ້ງການດັ່ງກ່າວຍັງໄດ້ປະກາດຂາຍລົດຍົນ Mercedes Benz ລຸ້ນ S-Class 350 ປີ 2004 ຈໍານວນ 15 ຄັນອີກດ້ວຍ ໂດຍລາຄາຂາຍນັ້ນ ກໍຂຶ້ນຢູ່ກັບ ຊະນິດຂອງລົດຍົນ ແລະປີທີ່ຜະລິດເປັນສໍາຄັນ ຊຶ່ງກໍປາກົດວ່າ ທາງການລາວໄດ້ຕັ້ງ ລາຄາຂັ້ນຕໍ່າໄວ້ທີ່ 35,000 ໂດລາ ໄປຈົນເຖິງ 119,000 ໂດລາ ແລະກໍຖືເປັນລາຄາ ທີ່ບໍ່ອະນຸຍາດໃຫ້ມີການຕໍ່ຮອງໄດ້ ແຕ່ຢ່າງໃດອີກດ້ວຍ ທາງດ້ານທ່ານທອງລຸນ ສີສຸລິດ ຮອງນາຍົກລັດຖະມົນຕີ ແລະລັດຖະມົນຕີກະຊວງການ ຕ່າງປະເທດ ໄດ້ໃຫ້ການຢືນຢັນວ່າ ການປະກາດຂາຍລົດຍົນດັ່ງກ່າວນີ້ ນອກຈາກ ຈະ ເປັນການສະແດງເຖິງການທີ່ລັດຖະບານລາວບໍ່ມີນະໂຍບາຍ ທີ່ຈະນໍາເອົາລົດຍົນເຫຼົ່າ ນີ້ໄປເປັນລົດຍົນປະຈໍາຕໍາແໜ່ງຂອງການນໍາ ທັງໃນພັກ ແລະລັດຖະບານແລ້ວ ກໍຍັງຖື ເປັນມະຕິຕົກລົງຂອງຄະນະກໍາມະການກົມການເມືອງສູນກາງພັກ ທີ່ຕ້ອງການຈະນໍາ ເອົາເງິນທີ່ໄດ້ຈາກການຂາຍລົດຍົນທັງໝົດ ສົ່ງຄືນຄັງເງິນແຫ່ງຊາດອີກດ້ວຍ ດັ່ງທີ່ ທ່ານໄດ້ຊີ້ແຈງວ່າ: ທັງນີ້ໂດຍອິງຕາມການລາຍງານຂອງກະຊວງການເງິນຂອງ ລາວ ກໍເຮັດໃຫ້ຮູ້ວ່າ ການເປັນເຈົ້າພາບກອງປະຊຸມ ASEM ຄັ້ງທີ 9 ຢູ່ນະຄອນຫຼວງວຽງຈັນ ໃນ ວັນທີ 5-6 ພະຈິກທີ່ຜ່ານ ມານັ້ນ ລັດຖະບານລາວໄດ້ໃຊ້ຈ່າຍງົບປະມານໄປຫຼາຍ ກວ່າ 240 ຕື້ກີບ ຫຼືປະມານ 30 ລ້ານໂດລາ ໂດຍຫລາຍກວ່າ 40% ຂອງງົບປະມານ ດັ່ງກ່າວໄດ້ໃຊ້ຈ່າຍໄປເພື່ອການສັ່ງຊື້ລົດຍົນ Mercedes Benz ຈໍານວນ 105 ຄັນແລະລົດຍົນ Toyota ອີກຈໍານວນ 147 ຄັນ ຊຶ່ງກໍໝາຍຄວາມວ່າ ຍັງມີລົດ Toyota ຈໍານວນ 85 ຄັນ ທີ່ບໍ່ໄດ້ນໍາອອກມາຂາຍ ໃນຄັ້ງນີ້ດ້ວຍ ນອກຈາກນີ້ ການໃຊ້ຈ່າຍງົບປະມານໄປຫຼາຍກວ່າ 240 ຕື້ກີບດັ່ງກ່າວ ກໍບໍ່ໄດ້ລວມໄປ ເຖິງການກໍ່ສ້າງສູນການປະຊຸມນາໆຊາດແຫ່ງໃໝ່ ການຂະຫຍາຍບ່ອນຈອດເຮືອບິນ ຢູ່ສະໜາມບິນວັດໄຕ ການພັດທະນາປັບປຸງຖະໜົນ 21 ເສ້ນທາງໃນນະຄອນວຽງຈັນ ການກໍ່ສ້າງເຮືອນຮັບຮອງຜູ້ນໍາ 52 ຫຼັງຢູ່ດອນຈັນ ການກໍ່ສ້າງໂຮງແຮມລະດັບ 5 ດາວ ຢູ່ດອນຈັນ ແລະການກໍ່ສ້າງບ້ານພັກອີກ 70 ຫຼັງ ຢູ່ບ້ານພະຂາວ ແຕ່ຢ່າງໃດ